**Jan-Paul Brekke** (født 1966) er en norsk sosiolog og forsker som har flyktninger og migrasjon som sine spesialområder. Han er ansatt som forsker ved Institutt for samfunnsforskning (ISF). Brekke er også aktiv innen teatersport og var fast deltaker i humorprogrammet *Løvebakken* på NRK.

Forskning
---------

Brekke ble cand.polit. ved Universitetet i Oslo i 1994. Hovedfagsoppgaven hadde tittelen *Frivillighet og lokalsamfunn: en studie av to frivillighetssentralers omgivelser*. I 2001 tok han en doktorgrad norsk flyktningepolitikk. Avhandlingen hadde tittelen *Velkommen og farvel?: midlertidig beskyttelse for flyktninger i Norge*.

Han har vært tilknyttet Institutt for samfunnsforskning (ISF) siden 1992; Han startet som vitenskapelig assistent 1992–1995, var stipendiat 1995–2001 og forsker siden 2001. Hans arbeid ved ISF har vært avbrutt av et opphold som forskningssjef hos Ipsos MMI 2014–2016. I stipendiatperioden var han også gjesteforsker ved Universidade Aberta i Lisboa, Portugal 1997–2000.

Brekke har forsket mest på tema knyttet til flyktinger, migrasjon, asylpolitikk og integrasjon. Han har også studert spørsmål knyttet til sivilsamfunnet og frivillige organisasjoner. Det siste bidraget innenfor dette området tar for seg utfordringene som snowboardkulturen utgjør for den mer tradisjonelt organiserte idretten. Han har også vært opptatt av etnometodologi og hvordan mennesker håndterer møter ansikt til ansikt. Samfunnsvitenskapelig metode er også en del av hans interessefelt og her har han blant annet studert bruken av fotografier som en del av feltarbeid og utfordringer ved bruk av tolk under kvalitative intervjuer.

Teater og TV
------------

Brekke har vært aktiv innen teatersport siden starten av 1990-årene. Sammen med Harald Eia, Thorbjørn Harr og Helén Vikstvedt har han blitt nordisk mester og flere ganger Norgesmester i teatersport. Han er medlem av gruppen Teatersport Oslo.

Fra 2003 til 2012 var han fast paneldeltaker i humorprogrammet *Løvebakken* på NRK TV. Han hadde også mindre roller i humorprogrammet *Lille Lørdag*.

Referanser
----------

1. ↑   curriculum vitae, www.samfunnsforskning.no, besøkt 18. august 2021[Hentet fra Wikidata]
2. ↑  «Hovedfag 1994». *bibsys-almaprimo.hosted.exlibrisgroup.com* **(engelsk)**. Besøkt 18. august 2021.
3. ↑  «Avhandling 2001». *bibsys-almaprimo.hosted.exlibrisgroup.com* **(engelsk)**. Besøkt 18. august 2021.
4. ↑  *Årsmelding 1992*. Oslo: Instituttet. 1993.
5. ↑  *Årsmelding 1995*. Oslo: Instituttet. 1996. ISBN 8277630522.
6. ↑  «jan-paul-brekke». Linkedin. Besøkt 18. august 2021.
7. ↑  «Jan-Paul Brekke - Institute for Social Research (CV)». *www.samfunnsforskning.no* **(engelsk)**. Besøkt 19. august 2021.
8. 1 2 3  «Jan-Paul Brekke - Institutt for samfunnsforskning». *www.samfunnsforskning.no* **(norsk)**. Besøkt 18. august 2021.
9. ↑  Fretheim, Eva (11. september 2008). «Improviserer fram latter på NonStop». *Moss Avis* **(norsk)**. Besøkt 18. august 2021.
10. ↑  Quaye, Anne Marie Huck (4. januar 2010). «Mer teatersport til folket!». *Nettavisen* **(norsk)**. Besøkt 18. august 2021.
11. ↑  «Kastet blindernmaska». *universitas.no*. 2006. Besøkt 18. august 2021.

Eksterne lenker
---------------

* (en) Jan-Paul Brekke på Internet Movie Database Rediger på Wikidata

* (no) Jan-Paul Brekke hos Sceneweb Rediger på Wikidata

* (en) Jan-Paul Brekke hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |